El Cor Ciutat de Burjassot ofereix un nou concert a Benaguasil
2025-07-24

La pròxima parada musical que faça el Cor Ciutat de Burjassot (CCB) serà en localitat de Benaguasil. Dissabte que ve 9 de juny, a les 22h, l’entitat coral de Burjassot oferirà un concert en l’Església de l’Asunción d’aquest proper municipi. Ho farà amb la companyia de l’Orquestra de cambra “Consolat de Mar”, formació amb la qual el CCB ja ha actuat en anteriors ocasions.

Amb entrada lliure, ambdues entitats musicals interpretaran dues obres sacras: “Stabat Mater. Op 138”, de Joseph Gabriel Rheinberger i el “Glòria” d’Antonio Vivaldi, dues famosíssimes peces que ambdues formacions ja van interpretar, dies arrere, en Sant Joan de l’Hospital.